আরো বলা হয়, সড়ক, মহাসড়ক ও আঞ্চলিক সড়কগুলো নিয়মিত সংস্কার, ঝুঁকিপূর্ণ বাঁকগুলো চিহ্নিতকরণ এবং সতর্ক সংকেত স্থাপন করতে হবে। ট্রাফিক আইন অমান্যকারী চালক ও সহকারীর বিরুদ্ধে কঠোর ব্যবস্থা নিতে হবে। নসিমন-করিমনসহ স্থানীয়ভাবে তৈরি ক্ষুদ্র যানবাহন ও অটোটেম্পো, হিউম্যান হলার চলাচলের ওপর নজরদারি বাড়ানো এবং ওই সব যানবাহনের চালক ও সহকারীর লাইসেন্স বাধ্যতামূলক করতে হবে। রাজধানীর গুরুত্বপূর্ণ রুটসহ দেশের সব আন্ত জেলা রুটে বিআরটিসির সার্ভিস চালু করতে হবে। বিআরটিসির বাস ব্যক্তি বা বেসরকারি প্রতিষ্ঠানকে ইজারা প্রদানের প্রথা বাতিল ও বিআরটিসির বাস চলাচলে বাধা সৃষ্টিকারীদের বিরুদ্ধে কঠোর ব্যবস্থা নিতে হবে। চালকসহ পরিবহন শ্রমিকদের সচেতনতামূলক প্রশিক্ষণের ব্যবস্থা করতে হবে। এ ছাড়া সব যানবাহনে ‘যাত্রীবীমা’ এবং চালক, সুপারভাইজার ও সহকারীদের জীবন বীমা বাধ্যতামূলক করতে হবে।